Diari Oficial de la Generalitat Valenciana


Sumari del DOGV 8377, del 06-09-2018 (2018/8225)

Notificació de la sentència dictada en el procediment ordinari número 711/2017
------------------------------------------------------------------------------

### Dades del document

Número de DOGV
:   8377

Data del DOGV
:   06-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8225


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el procediment ordinari número 711/2017 [2018/8225]  
De: Landsight, SL.  
Procurador/a: María Alcalá Velázquez.  
Contra: Oliver Samama i Karibe Baba.  
  
En aquest procediment ordinari 000711/2017, seguit a instàncies de Landsight, SL, contra Samama i Karibe Baba s'ha dictat la sentència que, literalment, diu el següent:  
  
«Sentència número 155/2018  
València, 2 de juliol de 2018  
  
M.ª Ángeles Chuliá Cerni, magistrada jutgessa del Jutjat de Primera Instància número 12 de València, he vist aquestes actuacions sobre judici ordinari seguides a instàncies de Landsight, SL, representada per la procuradora senyora Alcalá Velázquez i assistida pel lletrat senyor Busutil Santos, contra Oliver Samama i Karibe Baba, en situació de rebel·lia, sobre la reclamació d'una quantitat, en vista dels següents  
  
Antecedents de fet  
Primer. L'actora que s'indica va formular una demanda de judici ordinari contra els demandats mencionats, en què, després d'exposar en paràgrafs separats i numerats els fets i fonaments de dret que es van estimar aplicables, se sol·licitava que es dictara una sentència per la qual es condemnara ambdós demandats a satisfer la suma de 51.826,18 euros més els interessos des de la demanda i les costes processals.  
Segon. Una vegada admesa a tràmit la demanda, es van citar les parts demandades perquè en el termini legal comparegueren en les actuacions assistides d'un lletrat i un procurador i contestaren a la demanda, cosa que no van efectuar dins del termini i en la forma oportuna, i per això van ser declarades en rebel·lia.  
Tercer. L'audiència prèvia es va celebrar amb presència de la part actora, que es va ratificar en el seu escrit inicial, i es va admetre la prova declarada pertinent consistent en documental, i van quedar les actuacions concluses per a sentència.  
  
Dispositiva  
Estime la demanda interposada per Landsight, SL, contra Oliver Samama i Karibe Baba i condemne les parts demandades a abonar a l'actor la quantitat de 51.826,18, més els interessos legals des de la demanda, amb imposició de les costes causades en aquest procediment a les parts demandades.  
Mode d'impugnació: recurs d'apel·lació en el termini de 20 dies, des de la notificació d'aquesta resolució, davant d'aquest tribunal, per mitjà d'un escrit en el qual hauran d'exposar-se les al·legacions en què es base la impugnació, a més d'esmentar-s'hi la resolució contra la qual s'apel·la i les decisions que s'impugnen.  
Ho dispose i firme. La magistrada jutgessa.»  
  
I atés que els demandats, Oliver Samama i Karibe Baba, estan en parador desconegut, expedisc aquest edicte per tal que els valga de notificació de forma deguda.  
  
València, 2 de juliol de 2018.- La lletrada de l'Administració de justícia: Mónica Rubio Solanes.